A magyar koronavírus-fertőzöttek aránya a teljes lakossághoz képest szinte elenyésző. Ha ekkora lenne a fertőzés tényleges kiterjedése, akkor egyszerűen izolálhatók a gócok, és könnyű lenne letörni a járvány terjedését. A ténylegesen fertőzöttek száma azonban ennél a hivatalos bejelentések szerint is lényegesen magasabb. Csak azt nem tudjuk, mennyivel – írja a Qubit.

Márpedig fontos lenne tudni a fertőzöttek pontos számát, mert ettől függnek az egyre drasztikusabb intézkedések. A népesebb országok közül Spanyolországban 0,31% az ismert fertőzöttek száma, ehhez a szinthez Svájc (0,27%) és Olaszország (0,23%) van még közel.

Ezzel szemben a londoni Imperial College március 30-ai elemzésében sokkoló becsléseket tesz a valós átfertőzöttségre:

Forrás: Imperial College via Qubit

A Qubit cikke emlékeztet arra, hogy Finnországban elismerték: a hivatalos számokhoz képest 30–40%-kal nagyobb lehet a tényleges fertőzöttek száma. A finneknél csak a legszükségesebb teszteket, az orvosokét és súlyos tüdőgyulladásban szenvedőkét végezték el. Itthon Ferenci Tamás biostatisztikus szerint tízszer annyi lehet a tényleges fertőzöttek száma, mint ami a hivatalos tájékoztatóban szerepel.

Ha a hazai adatokra a Ferenci-féle tízszeres szorzót alkalmazzuk, akkor 10 ezer körüli a valós esetszám, de még harmincszoros szorzóval is legfeljebb 30 ezer fő lehet fertőzött. A magyar fertőzöttek valós aránya jelenleg mindkét becslés szerint jóval 1% alatt van – áll a Qubit ckkében.